**Διοικητικό Πρωτοδικείο Θεσσαλονίκης**

**Γραφείο εκπροσώπου τύπου**

**Ανάρτηση ανωνυμοποιημένων αποφάσεων με περίληψη στην ιστοσελίδα του Διοικητικού Πρωτοδικείου Θεσσαλονίκης**

 Στην ιστοσελίδα του Διοικητικού Πρωτοδικείου Θεσσαλονίκης «<https://www.adjustice.gr/webcenter/portal/dprotodikeiothe>, Επικαιρότητα, Αποφάσεις» αναρτώνται σε τακτική βάση οι σημαντικότερες δικαστικές αποφάσεις του εν λόγω Δικαστηρίου και ιδίως όσες επιλύουν πρωτότυπα νομικά ζητήματα. Οι αναρτημένες αποφάσεις, που επιλέγονται και ανωνυμοποιούνται από την Επιτροπή Ιστοσελίδας του ως άνω Δικαστηρίου, με τη συμβολή των υπηρετούντων σε αυτό δόκιμων δικαστικών υπαλλήλων του κλάδου Π.Ε. Τεκμηρίωσης και Επικουρίας Δικαστικού Έργου, παρατίθενται σε περίληψη και σε πλήρες κείμενο, το οποίο εμφανίζεται κάνοντας κλικ στον αριθμό της εκάστοτε δικαστικής απόφασης. Η ιστοσελίδα, η οποία είναι ελεύθερα προσβάσιμη στο κοινό, προσφέρει δυνατότητα αναζήτησης με λέξεις ελεύθερου κειμένου, οι δε αποφάσεις διατίθενται σε επεξεργάσιμη μορφή.

**Η εκπρόσωπος τύπου**

**του Διοικητικού Πρωτοδικείου Θεσσαλονίκης**

**Βαρβάρα Τσιτλακίδου**

**Πρωτοδίκης Δ.Δ.**